als_Latn dik_Latn sag_Latn
Një pyetje që është shtruar vazhdimisht që kur ka nisur migrimi i kosovarëve ka qenë se si ka mundësi që aq lehtë ata ta kalojnë kufirin Serbi-Hungari. RTK ka biseduar me Ambasadorin e Hungarisë në Kosovë Loran Balla për të marrë këtë përgjigje.
Ambasadori hungarez në Kosovë, Lorant Balla, thotë se autoritetet e sigurisë kufitare në shtetin e tij nuk janë fajtore për ikjet masive. Sipas tij, problemi qëndron në Kosovë.
‘Kufiri është me pyje, me përrua, toka pjellore, ta zëmë se për 100 metra ta fusim nga një polic, do të jenë 1000 policë, a jemi në gjendje ta sigurojmë. Ne nuk jemi në gjendje që t`i pengojmë. Nëse Kosova nuk e pengon, atëherë Hungaria si ta pengoj, mund ta shoh unë si polic e shoh 40-50 veta e kalojnë kufirin, çfare bën? hajde, unë nuk e di, i pushkatojnë, si të mos lejojnë? ‘
Balla ka sugjeruar për autoritetet kosovare që të kontrollojnë linjat e autobusëve që transportojnë qytetarë drejt Serbisë. Ai është i shqetësuar me shifrën e azilkërkuesve kosovarë në Hungari, që tashmë sipas tij, shkon mbi 20 mijë veta, ndërsa thotë se numri total i atyre që kanë kaluar kufirin serbo-hungarez është shumë i madh.
‘Me siguri shifra reale është më e lartë se numri i azilkërkuesve mund të themi që i bie 40 mijë -50 mijë”
Ambasadori paralajmëron kosovarët se nuk do të arrijnë synimin e tyre, veçse do të ndëshkohen për këtë që po bëjnë.
‘Nëse jo 100 për qind, 99 për qind, do të kthehen në Kosovë, nëse jo nesër pas një muaji pas dy muajve dhe si do të kthehen do të figurojnë në një listë që e ndalojnë hyrjen e tyre në Evropë për disa vite, do të kenë një borxh se strehimoret nuk janë falas pastaj edhe transporti nuk është falas”
Balla u bëri thirrje të gjithë qytetarëve që të aplikojnë për viza në mënyrë ligjore sepse ashtu kanë më shumë gjasë të qëndrimit në Hungari, në të kundërtën thotë se për shkaqe ekonomike azil nuk ka.
als_Latn als_Latn als_Latn als_Latn als_Latn als_Latn als_Latn als_Latn